Pasiūlymas Europos parlamento ir Tarybos sprendimas dėl ES solidarumo fondo lėšų mobilizavimo /* KOM/2008/0014 galutinis */





[pic] | EUROPOS BENDRIJŲ KOMISIJA | Briuselis, 18.1.2008 KOM(2008) 14 galutinis Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo (pateikta Komisijos) AIŠKINAMASIS MEMORANDUMAS 2006 m. gegužės 17 d. tarpinstituciniame susitarime[1] numatyta galimybė mobilizuoti Europos Sąjungos solidarumo fondo lėšas taikant lankstumo mechanizmą, neviršijant viršutinės metinės 1 mlrd. EUR ribos, viršijant atitinkamose finansinės perspektyvos išlaidų kategorijose nurodytas ribas. Fondo lėšų teikimo sąlygos išsamiai išdėstytos Tarybos reglamente (EB) Nr. 2012/2002[2]. Remiantis Jungtinės Karalystės, kuri nukentėjo nuo potvynių 2007 m. birželio ir liepos mėn., pateikta paraiška pagalbai iš Fondo gauti, padaryta žala iš viso siekia: (EUR) Tiesioginė žala | Siūloma pagalba | Jungtinė Karalystė, potvyniai 2007 m. birželio ir liepos mėn. | 4 612 000 000 | 162 387 985 | Iš viso | 4 612 000 000 | 162 387 985 | Atsižvelgdama į šią išnagrinėtą paraišką[3], didžiausią įmanomą iš Fondo skirtiną dotaciją, taip pat asignavimų perskirstymo išlaidų kategorijoje mastą, dėl kurio reikia numatyti papildomas išlaidas, Komisija siūlo iš Europos Sąjungos solidarumo fondo mobilizuoti bendrą 162 387 985 EUR sumą, paskirtiną pagal finansinės programos 3b išlaidų kategoriją. Komisija pateiks taisomąjį biudžetą (TB), kad į 2008 m. biudžetą būtų įtraukti specialieji įsipareigojimų ir mokėjimų asignavimai, kaip nurodyta 2006 m. gegužės 17 d. tarpinstitucinio susitarimo 26 punkte. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 26 punktą, atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą[5], atsižvelgdami į Komisijos pasiūlymą[6], kadangi: (1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais. (2) 2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos. (3) Reglamente (EB) Nr. 2012/2002 numatytos nuostatos, kuriomis remiantis galima pasinaudoti Fondo lėšomis. (4) Jungtinė Karalystė pateikė paraišką mobilizuoti Fondo lėšas dėl 2007 m. birželio ir liepos mėn. potvynių sukeltos žalos, NUSPRENDĖ: 1 straipsnis Europos Sąjungos 2008 finansinių metų bendrajame biudžete iš Europos Sąjungos solidarumo fondo numatoma 162 387 985 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 311, 2002 11 14, p. 3. [3] Pranešimas Komisijai dėl Jungtinės Karalystės pateiktos paraiškos mobilizuoti Europos Sąjungos solidarumo fondo lėšas dėl 2007 m. birželio ir liepos mėn. potvynių, kuriame išdėstoma Komisijos atlikta paraiškų analizė. [4] OL C 139, 2006 6 14, p. 1. [5] OL L 311, 2002 11 14, p. 3. [6] OL C […], […], p. […].